smcproject/ml-wiki-sentences huggingface dataset:
കോച്ചെല്ല താഴ്വര ഇംഗ്ലീഷ് വിലാസം https://ml.wikipedia.org/wiki/Coachella_valley
കോച്ചെല്ല താഴ്വര അമേരിക്കൻ ഐക്യനാടുകളിലെ തെക്കൻ കാലിഫോർണിയ സംസ്ഥാനത്തെ, റിവർസൈഡ് കൗണ്ടിയിലെ തെക്കുകിഴക്ക് സാൻ ബർനാർഡിനോ മലനിരകളിലും വടക്ക് സാൾട്ടൻ കടലിന്റെ തീരദേശത്തുമായി ഏകദേശം 72 കിലോമീറ്റർ വ്യാപിച്ചുകിടക്കുന്ന മരുഭൂപ്രദേശം ആണ്.
സാൾട്ടൻ കടലിന്റെ തീരപ്രദേശത്ത് ഗൾഫ് ഓഫ് കാലിഫോർണിയയുടെയും ഇമ്പീരിയൽ താഴ്വരയുടെ വടക്കുഭാഗത്തുമായി ഈ മരുഭൂമി താഴ്വര വ്യാപിച്ചുകിടക്കുന്നു.
ഈ താഴ്വര ഏകദേശം 24 കിലോമീറ്റർ സാൻ ജാസിന്റോ മലനിരകളിലും സാൻന്ത റോസ മലനിരകളിലും വടക്ക്-കിഴക്ക് ലിറ്റിൽ സാൻ ബർനാർഡിനോ മലനിരകളിലും (ജോഷ്വാ ട്രീ നാഷണൽ പാർക്ക്) ആയി ചുറ്റപ്പെട്ടു കിടക്കുന്നു.
സാൻ ഗോർഗോണിയ, ലിറ്റിൽ സാൻ ബർനാർഡിനോ,സാൻന്ത റോസ,സാൻ ജാസിന്റോ എന്നീ മലനിരകളിലായി വ്യാപിച്ചു കിടക്കുന്ന ഈ താഴ്വര 11,000 അടി(3,400 m) സമുദ്രനിരപ്പിൽ നിന്ന് ഉയരത്തിൽ സ്ഥിതിചെയ്യുന്നു.
ഈ താഴ്വരയുടെ വടക്കൻ മേഖല സമുദ്രനിരപ്പിൽനിന്ന്  250 അടി താഴ്ന്ന് മെക്കയെ ചുറ്റി കാണപ്പെടുന്നു.
താഴ്വരയിൽ വർഷം മുഴുവനും തണുത്ത കാലാവസ്ഥ അനുഭവപ്പെടുന്നതുകൊണ്ട് ഈ പ്രദേശം കൂടുതലും കാർഷിക മേഖലയായി കാണപ്പെടുന്നു.
കൂടാതെ ഈ താഴ്വരയിൽ ഈന്തപ്പഴം,മാങ്ങ,ശീമയത്തി തുടങ്ങിയ പഴവർഗ്ഗങ്ങൾ കൃഷിചെയ്യുന്നു.
ഈ താഴ്വരയുടെ വടക്കുഭാഗം സൊനോരൻ മരുഭൂമിയുടെ തെക്കു-കിഴക്ക് ഭാഗത്തായി വ്യാപിച്ചു കിടക്കുന്നു.
വേനൽക്കാലത്തും മഴ ലഭിക്കുന്നതിനാൽ ഗൾഫ് ഓഫ് കാലിഫോർണിയയിലും ഗൾഫ് ഓഫ് മെക്സികോയിലും വ്യാപിച്ചു കിടക്കുന്ന താഴ്വരയിൽ ഡെസേർട്ട് മൺസൂൺ അനുഭവപ്പെടുന്നു.
ചില അവസരങ്ങളിൽ പസഫിക് ട്രോപിക്കൽ സൈക്ലോണും അനുഭവപ്പെടാറുണ്ട്.
20-ാം നൂറ്റാണ്ടിൽ ഈ താഴ്വരയിൽ 100,000 ഏക്കർ (40,500 ha) പ്രദേശത്ത് ജലസേചനം ഏർപ്പെടുത്തിയതിനാൽ ഇവിടത്തെ കാർഷികമേഖല വികസിക്കുന്നതിനിടയായി.
കോച്ചെല്ല താഴ്വരയിലെ ജില്ലാ ജല അതോറിറ്റിയുടെ 2006-ലെ വാർഷിക റിപ്പോർട്ട് അനുസരിച്ച് വാർഷിക വിളവെടുപ്പ്  ഏകദേശം 12,000 ഏക്കറിൽ നിന്ന് 576 കോടി ആണ്.
കൊളൊറാഡോ നദിയിൽ നിന്ന് 1938-1948 നും ഇടയിൽ നിർമ്മിച്ച അമേരിക്കൻ കനാലിന്റെ ശാഖകളിലൂടെ ജലം കോച്ചെല്ല കനാലിലെത്തിച്ചാണ് കാർഷികമേഖലയിൽ ഈ താഴ്വര വമ്പിച്ച പുരോഗതി കൈവരിച്ചത്.
Panorama of the view south from Keys View in the Little San Bernardino Mountains , Joshua Tree National Park , California, United States.
Visible landmarks are the Salton Sea (230ft below sea level) at rear left, along towards the center the Santa Rosa Mountains behind Indio and the San Jacinto Mountains behind Palm Springs .
In the valley floor, the San Andreas Fault is clearly visible.
At the rear right is the 11,500 അടി (3,500 മീ) San Gorgonio Mountain കാലാവസ്ഥ
വേനൽക്കാലത്തെ താപനില പകൽസമയങ്ങളിൽ  04 °F (40 °C) മുതൽ 112 °F (44 °C) വരെയും രാത്രികാലങ്ങളിൽ താപനില താഴ്ന്ന്   75 °F (24 °C) മുതൽ 86 °F (30 °C) വരെയും  ശൈത്യകാലത്ത് പകൽസമയങ്ങളിൽ താപനില 68 °F (20 °C) മുതൽ 88 °F (31 °C) aവരെയും രാത്രികാലങ്ങളിൽ താപനില താഴ്ന്ന്  46 °F (8 °C) മുതൽ 65 °F (18 °C) വരെയും കാണപ്പെടുന്നു.
Palm Springs, CA (Upper Valley) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 95 (35) 99 (37) 104 (40) 112 (44) 116 (47) 121 (49) 123 (51) 123 (51) 121 (49) 116 (47) 102 (39) 93 (34) 123 (51) ശരാശരി കൂടിയ °F (°C) 70.8 (21.6) 74.0 (23.3) 80.4 (26.9) 87.7 (30.9) 95.7 (35.4) 103.7 (39.8) 108.1 (42.3) 107.3 (41.8) 101.9 (38.8) 91.2 (32.9) 78.5 (25.8) 69.2 (20.7) 89.1 (31.7) പ്രതിദിന മാധ്യം °F (°C) 58.1 (14.5) 61.0 (16.1) 66.3 (19.1) 72.6 (22.6) 80.0 (26.7) 87.2 (30.7) 92.8 (33.8) 92.4 (33.6) 86.9 (30.5) 76.7 (24.8) 65.0 (18.3) 56.6 (13.7) 74.7 (23.7) ശരാശരി താഴ്ന്ന °F (°C) 45.4 (7.4) 48.0 (8.9) 52.2 (11.2) 57.4 (14.1) 64.3 (17.9) 70.8 (21.6) 77.5 (25.3) 77.6 (25.3) 71.9 (22.2) 62.3 (16.8) 51.6 (10.9) 44.1 (6.7) 60.3 (15.7) താഴ്ന്ന റെക്കോർഡ് °F (°C) 19 (−7) 24 (−4) 29 (−2) 34 (1) 36 (2) 44 (7) 54 (12) 52 (11) 46 (8) 30 (−1) 23 (−5) 23 (−5) 19 (−7) മഴ/മഞ്ഞ് inches (mm) 1.16 (29.5) 1.16 (29.5) 0.49 (12.4) 0.05 (1.3) 0.02 (0.5) 0.02 (0.5) 0.14 (3.6) 0.29 (7.4) 0.22 (5.6) 0.20 (5.1) 0.38 (9.7) 0.70 (17.8) 4.83 (122.7) ശരാ.
മഴ/മഞ്ഞു ദിവസങ്ങൾ 3.8 3.5 2.4 0.7 0.4 0.2 0.7 1.1 1.0 0.8 1.0 2.6 18.2 ഉറവിടം: NOAA Palm Desert, California – Boyd Deep Canyon Campground Elev.
680 ft (1982–2012) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °F (°C) 69.8 (21) 72.1 (22.3) 78.6 (25.9) 85.3 (29.6) 93.4 (34.1) 101.7 (38.7) 105.6 (40.9) 104.5 (40.3) 99.5 (37.5) 89.4 (31.9) 77.4 (25.2) 68.2 (20.1) 87.1 (30.6) ശരാശരി താഴ്ന്ന °F (°C) 49.5 (9.7) 51.3 (10.7) 54.7 (12.6) 58.8 (14.9) 64.8 (18.2) 71.6 (22) 79.0 (26.1) 78.6 (25.9) 74.3 (23.5) 66.4 (19.1) 56.1 (13.4) 48.4 (9.1) 62.8 (17.1) മഴ/മഞ്ഞ് inches (mm) 0.68 (17.3) 0.80 (20.3) 0.40 (10.2) 0.07 (1.8) 0.04 (1) 0.01 (0.3) 0.29 (7.4) 0.48 (12.2) 0.37 (9.4) 0.21 (5.3) 0.29 (7.4) 0.61 (15.5) 4.20 (106.7) ഉറവിടം: deepcanyon.ucnrs.org Indio, CA (Lower Valley) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 97 (36) 100 (38) 103 (39) 109 (43) 117 (47) 123 (51) 125 (52) 121 (49) 122 (50) 115 (46) 101 (38) 935 (502) 12 (−11) ശരാശരി കൂടിയ °F (°C) 71.9 (22.2) 75.3 (24.1) 81.3 (27.4) 87.5 (30.8) 95.7 (35.4) 103.1 (39.5) 107.3 (41.8) 106.6 (41.4) 102.0 (38.9) 91.9 (33.3) 79.6 (26.4) 71.0 (21.7) 89.5 (31.9) പ്രതിദിന മാധ്യം °F (°C) 58.3 (14.6) 61.6 (16.4) 68.1 (20.1) 74.1 (23.4) 81.7 (27.6) 88.6 (31.4) 93.8 (34.3) 93.4 (34.1) 88.0 (31.1) 77.8 (25.4) 65.7 (18.7) 57.6 (14.2) 75.8 (24.3) ശരാശരി താഴ്ന്ന °F (°C) 44.6 (7) 48.0 (8.9) 54.8 (12.7) 60.7 (15.9) 67.7 (19.8) 74.2 (23.4) 80.3 (26.8) 80.3 (26.8) 74.0 (23.3) 63.7 (17.6) 51.8 (11) 44.2 (6.8) 62.1 (16.7) താഴ്ന്ന റെക്കോർഡ് °F (°C) 13 (−11) 20 (−7) 25 (−4) 33 (1) 38 (3) 45 (7) 59 (15) 56 (13) 46 (8) 31 (−1) 23 (−5) 19 (−7) 13 (−11) മഴ/മഞ്ഞ് inches (mm) 0.56 (14.2) 0.64 (16.3) 0.43 (10.9) 0.05 (1.3) 0.07 (1.8) 0.01 (0.3) 0.04 (1) 0.54 (13.7) 0.04 (1) 0.26 (6.6) 0.18 (4.6) 0.62 (15.7) 3.44 (87.4) ഉറവിടം: www.ncdc.noaa.gov അവലംബം കൂടുതൽ വായനയ്ക്ക് പുറത്തേയ്ക്കുള്ള കണ്ണികൾ കോച്ചെല്ല താഴ്വര ഓപ്പൺ ഡയറക്റ്ററി പ്രൊജക്റ്റിൽ Coachella Valley Archaeological Society (CVAS) Archived 2018-01-26 at the Wayback Machine Agua Caliente Band of Cahuilla Indians Coachella Valley Economic Partnership United States Bureau of Reclamation: Lower Colorado Region Archived 2018-01-03 at the Wayback Machine The Coachella Valley Mountains Conservancy Desert United Soccer Club Coachella Valley Recreation and Parks District Palm Springs Visitor Information History of Rancho Mirage and the Coachella Valley Archived 2014-08-04 at the Wayback Machine Groundwater Quality in Coachella Vallely, California United States Geological Survey Coachella Valley – An Insiders Guide
പ്ലൂട്ടോ ഇംഗ്ലീഷ് വിലാസം https://ml.wikipedia.org/wiki/Pluto
സൗരയൂഥത്തിലെ ഒരു കുള്ളൻഗ്രഹമാണ്‌ പ്ലൂട്ടോ .
(ചിഹ്നങ്ങൾ: ഉം . ) കൈപ്പർ വലയത്തിൽ ആദ്യമായി കണ്ടെത്തിയ പദാർത്ഥമാണ് പ്ലൂട്ടോ.
1930 -ൽ അമേരിക്കകാരനായ ക്ലൈഡ്‌ ടോംബോഗ് ആണ് ഈ വാമനഗ്രഹത്തെ കണ്ടെത്തിയത്‌.
ഗ്രീക്കുപുരാണങ്ങളിലെ അധോലോകത്തിന്റെ  ദേവനായ പ്ലൂട്ടോയുടെ പേരാണ് ഇംഗ്ലീഷുകാർ ഇതിന് കൊടുത്തിരിക്കുന്നത്‌.
വെനിഷ്യ ബെർണി (1918–2009)  എന്ന  11 വയസുകാരിയാണ് പ്ലൂട്ടോ എന്ന പേരു നിർദ്ദേശിച്ചത്.
കുള്ളൻ ഗ്രഹങ്ങളിൽ വലിപ്പത്തിൽ രണ്ടാം സ്ഥാനമാണ് പ്ലൂട്ടോക്കുള്ളത്.
പാറകളും ഐസുമാണ് ഇതിൽ പ്രധാനമായുമുള്ളത് .
ചന്ദ്രന്റെ വലിപ്പത്തിന്റെ മൂന്നിലൊന്നും പിണ്ഡത്തിന്റെ ആറിലൊന്നും മാത്രമാണിതിനുള്ളത്.
സൂര്യനുമായുള്ള പ്ലൂട്ടോയുടെ അകലം ഏറ്റവും അടുത്തു വരുമ്പോൾ 30 ജ്യോതിർമാത്രയും ഏറ്റവും അകലെയാവുമ്പോൾ 49 ജ്യോതിർമാത്രയുമാണ്.
ഇതു കാരണം ചില കാലങ്ങളിൽ പ്ലൂട്ടോ നെപ്റ്റ്യൂണിന്റെ പരിക്രമണപഥത്തിനകത്താകും.
പ്ലൂട്ടോയെ 2006-ൽ ഗ്രഹങ്ങളുടെ പട്ടികയിൽ നിന്നും , കുള്ളൻ ഗ്രഹങ്ങളുടെ (Dwarf Planet) പട്ടികയിലേക്ക് തരം താഴ്ത്തുകയുണ്ടായി
2015 ജൂലൈ 14-ന് ന്യൂ ഹൊറൈസൺസ് ബഹിരാകാശ പേടകം പ്ലൂട്ടോയുടെ 12,500 കി.
മീറ്റർ സമീപത്തു കൂടി കടന്നു പോയി.
ഇത് ഭൂമിയിലേക്കയച്ച വിവരങ്ങൾ പൂർണ്ണമായും വിശകലനം ചെയ്യാൻ 16 മാസങ്ങൾ എടുക്കും.
ഇതു വിശകലനം ചെയ്യുന്ന മുറക്ക് പ്ലൂട്ടോയെ കുറിച്ചുള്ള കൂടുതൽ വിവരങ്ങൾ കിട്ടും.
അടിസ്ഥാനവിവരങ്ങൾ പ്ലൂട്ടോയുടെ ഭൂപടം.
ന്യൂ ഹൊറൈസൺസ് നൽകിയ വിവരങ്ങൾ ഉപയോഗിച്ചു തയ്യാറാക്കിയത്.
1930-ലാണ് ഈ ഗ്രഹത്തെ കണ്ടെത്തുന്നത്.
സൂര്യനിൽ നിന്ന് ശരാശരി 590 കോടി കിലോമീറ്റർ അകലെയാണ് പ്ലൂട്ടോ സ്ഥിതി ചെയ്യുന്നത്.
സൗരയൂഥത്തിൽ പ്ലൂട്ടോ സ്ഥിതി ചെയ്യുന്ന ഭാഗം കൈപ്പർ വലയം എന്നറിയപ്പെടുന്നു.248 ഭൗമ വർഷങ്ങൾ വേണം പ്ലൂട്ടോയ്ക്ക് ഒരു തവണ സൂര്യനെ പ്രദക്ഷിണം വെയ്ക്കാൻ.2360 കിലോമീറ്റർ ആണ് ഇതിന്റെ വ്യാസം.
ഭൂമിയുടെ ഗുരുത്വാകർഷണബലത്തിന്റെ ആറിലൊന്നാണ് പ്ലൂട്ടോയ്ക്കുള്ളത്.
പ്രതലോഷ്മാവ് -233 ഡിഗ്രി സെൽഷ്യസ്.
ഇതിന് വർത്തുളഭ്രമണ പഥമാണുള്ളത്.
ചില വേളകളിൽ ഈ പഥത്തിൽ നിന്നും മാറി നെപ്റ്റ്യൂണിനോടടുത്ത് വരും.
പ്ലൂട്ടോയ്ക്ക്‌ 5 ഉപഗ്രഹങ്ങളുണ്ടെന്ന്‌ കണ്ടെത്തിയിട്ടുണ്ട്‌.
ഷാരോൺ , നിക്സ്‌ , ഹൈഡ്ര , കെർബറോസ് , സ്റ്റൈക്സ് എന്നിവ‌ .
ഇതിൽ ഷാരോൺ പ്ലൂട്ടോയുമായി വലിപ്പത്തിൽ ഒപ്പം നിൽക്കുന്ന ഒരു ഉപഗ്രഹമാണ്.
മാത്രമല്ല ഇതിന്റെ ബാരി സെന്റെർ പ്ലൂട്ടോയ്ക്ക്‌ പുറത്താണ്.
അതിനാൽ ഷാരോണിനെ പ്ലൂട്ടോയുടെ ഉപഗ്രഹമായി കരുതാൻ പറ്റില്ല എന്ന വാദം ഉണ്ട്‌.
ആ വാദം അംഗീകരിച്ചാൽ  സൗരയൂഥത്തിലെ ഏക ദ്വന്ദ്വ ഗ്രഹം ആയി മാറും പ്ല്യൂട്ടോയും ഷാരോണും.
248 ഭൂവർഷം കൊണ്ട്‌ സൂര്യനെ ഒരു പ്രാവശ്യം വലം വെക്കുന്ന പ്ലൂട്ടോ 6 ദിവസം 9 മണിക്കൂർ കൊണ്ട്‌ അതിന്റെ അച്ചുതണ്ടിൽ ഒരു പ്രാവശ്യം തിരിയും.
നാസയുടെ പ്ലൂട്ടോ പര്യവേഷണ ദൗത്യമാണ് ന്യൂ ഹൊറൈസൺസ് കണ്ടെത്തൽ
1840 ഉർബേയ് ലെ വെര്യെ എന്ന ഫ്രഞ്ച് ശാസ്ത്രജ്ഞനാണ് കണ്ടെത്തുന്നതിനു മുമ്പേ തന്നെ നെപ്റ്റ്യൂണിന്റെ സ്ഥാനം പ്രവചിച്ചത്.
യുറാനസ്സിന്റെ ഭ്രമണപഥത്തിലെ ചില ക്രമക്കേടുകൾ വിശകലനം ചെയ്തപ്പോഴാണ് അദ്ദേഹത്തിന് ഈ നിഗമനത്തിലെത്താൻ കഴിഞ്ഞത്.
പിൽക്കാല നിരീക്ഷണങ്ങളിൽ നിന്ന് നെപ്റ്റ്യൂണിനുമപ്പുറത്ത് മറ്റൊരു ഗ്രഹമുണ്ടാവാനുള്ള സാദ്ധ്യതകൾ തെളിഞ്ഞു വന്നു.
1906ൽ പെർസിവൽ ലോവൽ ഒമ്പതാമത്തെ ഗ്രഹം കണ്ടെത്തുന്നതിനുള്ള ഒരു ദൗത്യത്തിനു തുടക്കം കുറിച്ചു.
(അരിസോണയിലെ ലോവൽ ഒബ്സർവേറ്ററി ഇദ്ദേഹം സ്ഥാപിച്ചതാണ്).
"പ്ലാനറ്റ് എക്സ്" എന്നാണ് ഈ ദൗത്യത്തിന് അദ്ദേഹം പേര് നൽകിയത്.
1909ൽ ലോവലും വില്യം എഛ്.
പിക്കറിങും ചേർന്ന് ഈ ഗ്രഹത്തെ കണ്ടെത്താൻ സാദ്ധ്യതയുള്ള സ്ഥാനങ്ങളെ കുറിച്ച് ചില നിർദ്ദേശങ്ങൾ മുന്നോട്ടു വെക്കുകയുണ്ടായി.
1906ൽ മരിക്കുന്നതു വരേയും ലോവൽ തന്റെ അന്വേഷണം തുടർന്നെങ്കിലും പ്ലൂട്ടോയെ കണ്ടെത്തുന്നതിനുള്ള ഭാഗ്യം അദ്ദേഹത്തിനുണ്ടായില്ല.
യഥാർത്ഥത്തിൽ 1915 മാർച്ച് 19 ഏപ്രിൽ 7 തിയ്യതികളിൽ അദ്ദേഹം എടുത്ത ഫോട്ടോഗ്രാഫുകളിൽ പ്ലൂട്ടോയുടെ വളരെ മങ്ങിയ ചിത്രങ്ങൾ ഉണ്ടായിരുന്നു.
പക്ഷെ ഇതു തിരിച്ചറിയാൻ അദ്ദേഹത്തിനു കഴിഞ്ഞില്ല.
1929ൽ ഈ ദൗത്യം ക്ലൈഡ് ടോംബാഗ് എന്ന യുവശാസ്ത്രജ്ഞനിലെത്തി.
രാത്രികാല ആകാശത്തിന്റെ ചിത്രങ്ങളെടുത്തു പരിശോധിച്ചുകൊണ്ടായിരുന്നു ടോംബാഗിന്റെ പഠനം.
ഈ ഫോട്ടോഗ്രാഫുകളിലെ ഖഗോളവസ്തുക്കളുടെ സ്ഥാനചലനങ്ങളും തിളക്കവ്യതിയാനങ്ങളും അദ്ദേഹം പഠനത്തിനു വിധേയമാക്കി.1930 ഫെബ്രുവര 18ന് ജനുവരി 23, 29 തിയ്യതികളിലെ ചിത്രങ്ങൾ പരിശോധിക്കുന്നതിനിടയിൽ ഒരു വസ്തുവിന്റെ സവിശേഷമായ സ്ഥാനചലനം അദ്ദേഹത്തിന്റെ ശ്രദ്ധയിൽ പെട്ടു.
പിന്നീട് കൂടുതൽ ചിത്രങ്ങൾ വിശകലനം ചെയ്തുകൊണ്ട് ഇതിന്റെ ആധികാരികത ഉറപ്പുവരുത്തി.
1930 മാർച്ച് 13-ന് ഈ കണ്ടെത്തൽ ഹാർവാർഡ് കോളെജ് ഓബ്സർവേറ്ററിയെ ഒരു ടെലിഗ്രാമിലൂടെ അറിയിച്ചു.
പുതിയ ഗ്രഹത്തിന്റെ കണ്ടെത്തൽ ലോകമെമ്പാടും ശ്രദ്ധിക്കപ്പെട്ടു.
അടുത്ത ഘട്ടം ഇതിനൊരു പേരു നൽകുക എന്നതാണ്.
ഇതിനായി ആയിരത്തിലേറെ നിർദ്ദേശങ്ങളാണ് ലോയൽ ഓബ്‌സർവേറ്ററിക്കു ലഭിച്ചത്.
വെനീഷ്യ ബർണി എന്ന സ്ക്കൂൾ വിദ്യാർത്ഥിയാണ് ഗ്രീക്ക് ഇതിഹാസത്തിലെ പാതാള ദേവനായ പ്ലൂട്ടോയുടെ പേര് നിർദ്ദേശിച്ചത്.
ഗ്രീക്ക് ഇതിഹാസ കഥകളിൽ വളരെയേറെ തൽപരയായിരുന്ന ബർണി ഓക്സ്ഫഡ് സർവ്വകലാശാലയിലെ ലൈബ്രേറിയനായിരുന്ന മുത്തച്ഛൻ മുഖാന്തരം ഓക്സ്ഫോർഡ് സർവ്വകലാശാലയിലെ ഫിസിക്സ് പ്രൊഫസറായിരുന്ന ഹെർബർട്ട് ഹാൾ ടെർണറിനെ അറിയിക്കുന്നയും അദ്ദേഹം ഇത് അമേരിക്കയിലെ തന്റെ സുഹൃത്തുക്കൾക്ക് കൈമാറുകയും ചെയ്തു.
പ്ലൂട്ടോയും ഷാരോണും .
ന്യൂ ഹൊറൈസൺസ് എടുത്ത ചിത്രം.
മൂന്നു പേരുകളാണ് ലോവൽ ഓബ്സർവേറ്ററി അവസാന പരിഗണനക്കായി തെരഞ്ഞെടുത്തത്.
മിനർവ, ക്രോണസ്, പ്ലൂട്ടോ എന്നിവയായിരുന്നു അവ.
ഈ പേരുകൾ വോട്ടിനിടുകയും പ്ലൂട്ടോ എന്ന പേര് തെരഞ്ഞെടുക്കുകയുമാണുണ്ടായത്.
വോട്ടെടുപ്പിൽ എല്ലാ വോട്ടുകളും പ്ലൂട്ടോക്കു ലഭിച്ചു എന്നതും ഒരു പ്രത്യേകതയാണ്.
അങ്ങനെ 1924മാർച്ച് 30ന് പ്ലൂട്ടോ എന്ന പേര് ഔദ്യോഗികമായി അംഗീകരിച്ചു..
1930 മെയ് 1-ന് പുതിയ ഗ്രഹത്തിന്റെ പേർ പ്രഖ്യാപിച്ചു.
ഈ പേരു നിർദ്ദേശിച്ച വെനീഷ്യ ബർണിക്ക് 5പവൻ സമ്മാനമായി നൽകുകയും ചെയ്തു.
ഈ പേര് തെരഞ്ഞെടുക്കുന്നതിൽ സ്വാധീനം ചെലുത്തിയ ഒരു കാരണം PLUTO എന്നതിലെ ആദ്യത്തെ രണ്ടക്ഷരം Percival Lowell എന്നതിനെ പ്രതിനിധീകരിക്കുന്നു എന്നതാണ്.
ഈ രണ്ടക്ഷരങ്ങൾ കൂട്ടിച്ചേർത്താണ് പ്ലൂട്ടോയുടെ ജ്യോതിശാസ്ത്ര ചിഹ്നം (♇) രൂപപ്പെടുത്തിയത്.
അവലംബം 1 2 3 4 1 2 3 4 5 {{ cite journal }} :  CS1 maint: multiple names: authors list ( link ) ↑ Based on the orientation of Charon's orbit, which is assumed the same as Pluto's spin axis due to the mutual tidal locking .
↑ Dwarf Planet Pluto ↑ ↑ Based on geometry of minimum and maximum distance from Earth and Pluto radius in the factsheet ↑ ↑ ↑ Pluto and Charon : ice worlds on the ragged edge of the solar system-Alan Stern; Jacqueline Mitton-:Wiley-VCH.
ISBN 3-527-40556-9 ↑ ചിത്രമെത്തി; പ്ലൂട്ടോയിൽ പർവ്വതനിരകളും-മാതൃഭൂമി Archived 2015-07-17 at the Wayback Machine ↑ പ്ലൂട്ടോക്ക് ഇനി അഞ്ച് ചന്ദ്രന്മാർ-എൻ.
എസ്.അരുൺകുമാർ ↑ മാതൃഭൂമി ഹരിശ്രീ 2006 സെപ്റ്റംബർ 16 പേജ് 4 ↑ {{ cite book }} : Invalid | ref=harv ( help ) ↑ 1 2 ↑ 1 2 Croswell 1997 , p. 50.
↑ 1 2 3 4 ↑ Croswell 1997 , pp. 54–55.
↑ ↑ ↑ സൗരയൂഥം നക്ഷത്രം : സൂര്യൻ ഗ്രഹങ്ങൾ : ബുധൻ - ശുക്രൻ - ഭൂമി - ചൊവ്വ - വ്യാഴം - ശനി - യുറാനസ് - നെപ്റ്റ്യൂൺ കുള്ളൻ ഗ്രഹങ്ങൾ : സീറീസ് - പ്ലൂട്ടോ - ഈറിസ് മറ്റുള്ളവ: ചന്ദ്രൻ - ഛിന്നഗ്രഹങ്ങൾ - ധൂമകേതുക്കൾ - ഉൽക്കകൾ - കൈപ്പർ വലയം
ഡോക്ടർ നൊ (ചലച്ചിത്രം)
' ഡോക്ടർ നൊ' 1962ൽ നിർമ്മിക്കപ്പെട്ട ഒരു ചാരസിനിമയാണ്.
ടെറൻസ് യങ്ങാണ് ഈ സിനിമയുടെ സംവിധായകൻ.
1958ൽ എഴുതിയ ഇതേ പേരുള്ള നോവലിനെ അവലംബമാക്കിയാണ് ഈ സിനിമ രൂപപ്പെടുത്തിയിട്ടുള്ളത്.
ഇയാൻ ഫ്ളെമിങ്ങാണ് ഇപ്പറഞ്ഞ നോവലിന്റെ രചയിതാവ്.
ഷോൺ കോണറി , ഉർസുല ആണ്ഡ്റസ് , ജോസഫ് വൈസ്മാൻ , ജാക്ക് ലോർഡ് എന്നിവർ ഈ സിനിമയിലെ അഭിനേതാക്കളാണ്.
ജെയിംസ് ബോണ്ട് സിനിമാപരമ്പരയിലെ ആദ്യഭാഗമായ ഈ സിനിമയ്ക്ക് റിച്ചാർഡ് മെയിബൗം , ജോഹന്ന ഹാർവുഡ് , ബെർക്കെലി മാതെർ എന്നിവരാണ് തിരക്കഥ രചിച്ചത്.
ഹാരി സാൾട്സ്മേനും ആൽബർട്ട് ആർ ബ്റോക്കൊളിയും ചേർന്ന പങ്കാളിത്തമാണ് സിനിമയുടെ നിർമ്മാണം വഹിച്ചത്.
ഇവർ തന്നെയാണ് 1970കൾ വരെയുള്ള എല്ലാ ജെയിംസ് ബോണ്ട് സിനിമകളും നിർമ്മിച്ചത്.
ഒരു ബ്രിട്ടീഷ് ഏജന്റിന്റെ കൊലപാതകത്തിനെക്കുറിച്ചുള്ള അന്വേഷണത്തിനായി ബ്രിട്ടീഷ് രഹസ്യാന്വേഷണ വിദഗ്ധനായ ജെയിംസ് ബോണ്ടിനെ ജമൈക്കയിലേക്ക് അയക്കുകയാണ്.
അന്വേഷണത്തിന്റെ പര്യവസാനത്തിൽ ഡോക്ടർ നൊ എന്ന അണുശാസ്ത്രജ്ഞന്റെ കേപ്പ് കനാവരലിൽനിന്ന് അമേരിക്കൻ സ്പേസ് പ്രോഗ്രാം വിക്ഷേപിക്കുന്ന ഒരു റോക്കറ്റിനെ തന്റെ വികിരണയന്ത്രത്താൽ തടഞ്ഞുനിർത്താനുള്ള ഗൂഡാലോചന ബോണ്ട് കണ്ടെത്തുകയാണ്.
ആദ്യത്തെ ബോണ്ട് സിനിമ "ഡോക്ടർ നൊ" ആണെങ്കിലും ആദ്യത്തെ ബോണ്ട് നോവൽ അതായിരുന്നില്ല.
ഇയാൻ ഫ്ളെമിങ്ങിന്റെ കസിനോ റൊയാലിലായിരുന്നു ആദ്യമായി ബോണ്ട് പ്രത്യക്ഷപ്പെട്ടത്.
ഇവിടെ എടുത്ത് പറയേണ്ടത് "ഡോക്ടർ നൊ"യിൽ ആദ്യകാല ബോണ്ട് നോവലുകളിലെ സംഭവങ്ങൾ പലയിടത്തും പരാമർശിച്ചിട്ടുണ്ട് എന്നതാണ്.
"ഡോക്ടർ നൊ" നോവലിന് ശേഷമിറങ്ങിയ 1961ലെ തണ്ടർബാൾ എന്ന ബോണ്ട് നോവലിൽ ആദ്യമായി അവതരിച്ച കുറ്റവാളിസംഘടനയായ സ്പെക്ടറിനേയും ഈ സിനിമയിൽ പരാമർശിക്കുന്നുണ്ട്.
കുറഞ്ഞ മുതൽമുടക്കിൽ  നിർമ്മിക്കപ്പെട്ടതാണെങ്കിലും ഡോക്ടർ നൊ സാമ്പത്തികമായി വിജയകരമായിരുന്നു.
ഇറങ്ങിയ സമയത്ത് നിരൂപകർക്ക് മിശ്രമായ പ്രതികരണമാണ് ഈ സിനിമയോടുണ്ടായിരുന്നത്.
പക്ഷേ ഇപ്പോൾ ജെയിംസ് ബോണ്ട് സിനിമാപരമ്പരയിലെ മികച്ച ഒരു ഏടായി ഡോക്ടർ നൊ" പലരാലും കണക്കാക്കപ്പെടുന്നുണ്ട്.  1960കളിൽ ചാരസിനിമകളുടെ പ്രചാരത്തിനെ വർദ്ധിപ്പിച്ചതിലും "ഡോക്ടർ നൊ"യ്ക്ക് വലിയ പങ്കുണ്ട്.
ചിത്രകഥകളും ഒരു സംഗീത ആൽബവും ഈ സിനിമയുടെ പ്രചരണവുമായി ബന്ധപ്പെട്ട് ആ സമയത്ത് ഇറങ്ങിയിരുന്നു.
ജെയിംസ് ബോണ്ടുമായി ബന്ധപ്പെട്ട പല ചടങ്ങുകളുടെയും തുടക്കം കുറിച്ചത് "ഡോക്ടർ നോ"യിലാണ്: സിനിമയുടെ തുടക്കത്തിലുള്ള തോക്കുകുഴലിലൂടെയുള്ള നോട്ടവും നിറങ്ങളാലും സംഗീതത്താലും നിറഞ്ഞ ആമുഖവും ഇതിന് ഉദാഹരണങ്ങളാണ്.
മൗറിസ് ബൈൻഡറിന്റെ കരവിരുതിലാണ് ഇവ രണ്ടും രൂപംകൊണ്ടത്.
ജെയിംസ് ബോണ്ടിന്റെ വിശ്വവിഖ്യാതമായ പ്രതിപാദനഗാനവും  ഈ സിനിമയിലാണ് നിലയുറപ്പിച്ചത്.
നിർമ്മാണവിദഗ്ധൻ കെൻ ആഡമിന്റെ പ്രത്യേക പശ്ചാത്തലനിർമ്മാണശൈലിയും ഈ സിനിമയിലൂടെയാണ് അവതരിക്കപ്പെട്ടത്.
ഈ ശൈലി ഇന്ന് ഈ സിനിമാപരമ്പരയുടെതന്നെ ഒരു മുഖമുദ്രയായി കണക്കാക്കപ്പെടുന്നു.
അവലംബം ഉറവിടങ്ങൾ പുറംകണ്ണികൾ Dr. No എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Dr. No at BFI Screenonline ബോക്സ് ഓഫീസ് മോജോയിൽ നിന്ന് Dr. No Dr. No ഇന്റർനെറ്റ് മൂവി ഡാറ്റാബേസിൽ ഡോക്ടർ നൊ (ചലച്ചിത്രം) ഓൾമുവീയിൽ ടിസിഎം മുവീ ഡാറ്റാബേസിൽ നിന്ന് ഡോക്ടർ നൊ (ചലച്ചിത്രം) Dr. No at the American Film Institute Catalog Dr. No at Metro-Goldwyn-Mayer റോട്ടൻ ടൊമാറ്റോസിൽ നിന്ന് Dr. No
ഇന്ത്യാ വിഭജനകാലത്ത് സ്ത്രീകൾക്കു നേരെയുണ്ടായ അതിക്രമങ്ങൾ ഇംഗ്ലീഷ് വിലാസം https://ml.wikipedia.org/wiki/Violence_against_women_during_the_partition_of_India പരമ്പര സ്ത്രീകൾക്കെതിരെയുള്ള അതിക്രമങ്ങൾ പ്രശ്നങ്ങൾ ആസിഡ് എറിയൽ Breast ironing വധുവെയെരിക്കൽ ഡേറ്റിങ്ങ് ചൂഷണം ഗാർഹികപീഡനം അഭിമാനക്കൊല സ്ത്രീകളുടെ ചേലാകർമ്മം Gishiri cutting Infibulation പാദം വരിഞ്ഞുകെട്ടൽ നിർബന്ധിത ഗർഭഛിദ്രം മനുഷ്യക്കടത്ത് സ്ത്രീധന മരണം ദാമ്പത്യപരമായ ബലാത്സംഗം നിർബന്ധിത ഗർഭധാരണം നിർബന്ധിത വേശ്യാവൃത്തി ഗർഭിണികളുടെ കൊലപാതകം ബലാത്സംഗം ബലാത്സംഗത്തെ തുടർന്നുള്ള ഗർഭധാരണം സതി ലൈംഗിക അടിമത്തം ലൈംഗിക അതിക്രമങ്ങൾ ലൈംഗിക തൊഴിലാളികൾക്കെതിരെയുള്ള അതിക്രമങ്ങൾ മറ്റുള്ളവ Outline of domestic violence ക സ തി
1947-ൽ ഇന്ത്യയുടെ വിഭജനം നടക്കുമ്പോൾ സ്ത്രീകൾക്കു നേരെയുണ്ടായ അതിക്രമങ്ങൾ വളരെ രൂക്ഷമായിരുന്നു.
ഇന്ത്യാവിഭജനവുമായി ബന്ധപ്പെട്ട് 75000 മുതൽ ഒരു ലക്ഷത്തോളം സ്ത്രീകളെ തട്ടിക്കൊണ്ടുപോവുകയും ബലാത്സംഗത്തിനിരയാക്കുകയും ചെയ്തുവെന്ന് കണക്കാക്കപ്പെടുന്നു.
ഇക്കാലയളവിൽ സ്ത്രീകൾക്കു നേരെയുള്ള പുരുഷാതിക്രമങ്ങൾ വളരെ കൂടുതലായിരുന്നുവെങ്കിലും സ്ത്രീ കുറ്റവാളികളും എണ്ണത്തിൽ ഒട്ടും പിന്നിലായിരുന്നില്ല.
ഹിന്ദു സ്ത്രീകളെയും സിഖ് വനിതകളെയും അപേക്ഷിച്ച് ഇരട്ടിയോളം മുസ്ലീം സ്ത്രീകൾ  അതിക്രമങ്ങൾക്കിരയായി എന്ന് കണക്കുകൾ സൂചിപ്പിക്കുന്നു.
തട്ടിക്കൊണ്ടുവന്ന ഹിന്ദു സ്ത്രീകളെയും സിഖ് സ്ത്രീകളെയും പിന്നീട് ഇന്ത്യയിലേക്കും മുസ്ലീം സ്ത്രീകളെ പാകിസ്താനിലേക്കും തിരിച്ചുകൊണ്ടുപോകാനുള്ള ശ്രമങ്ങൾ നടന്നിരുന്നു.
പശ്ചാത്തലം 1947-ൽ ഇന്ത്യാവിഭജന കാലത്തെ അഭയാർത്ഥികൾ
ഇന്ത്യയുടെ വിഭജനം നടക്കുമ്പോൾ കൊലപാതകം , നാടുകടത്തൽ , അതിക്രമങ്ങൾ എന്നിങ്ങനെ എല്ലാ വിധത്തിലും ദുരിതമനുഭവിക്കേണ്ടി വന്ന ജനവിഭാഗമാണ് പഞ്ചാബികൾ .
പഞ്ചാബികളോടു ശത്രുതയുള്ള മതവിഭാഗങ്ങൾ അവരെ നാടുകടത്തുന്നതിനായി സ്ത്രീകളെ ലക്ഷ്യം വച്ചുകൊണ്ടുള്ള അതിക്രമങ്ങൾ ആരംഭിച്ചു.
സ്ത്രീകൾക്കു നേരെയുള്ള അതിക്രമങ്ങളിൽ ബലാത്സംഗം , തട്ടിക്കൊണ്ടുപോകൽ, നിർബന്ധിത മതപരിവർത്തനം എന്നിവ ഉൾപ്പെട്ടിരുന്നു.
ജമ്മു കാശ്മീരിലും രജപുത്ര സംസ്ഥാനങ്ങളിലുമാണ് ഇത്തരം അതിക്രമങ്ങൾ കൂടുതലായി നടന്നിരുന്നത്.
അക്രമങ്ങൾ
1946 നവംബറിൽ ഗർമുക്തേശ്വർ പട്ടണത്തിൽ ഒരു സംഘം ഹിന്ദുക്കൾ മുസ്ലീം സ്ത്രീകളെ വിവസ്ത്രരാക്കുകയും ബലാത്സംഗത്തിനിരയാക്കുകയും ചെയ്തു.
1947 മാർച്ചിൽ റാവൽപിണ്ടി ജില്ലയിൽ സിഖ് വനിതകൾക്കു നേരെ മുസ്ലീം ജനക്കൂട്ടത്തിന്റെ ആക്രമണമുണ്ടായി.
പിന്നീട് നിരവധി ഹിന്ദു ഗ്രാമങ്ങളും സിഖ് ഗ്രാമങ്ങളും തുടച്ചുനീക്കപ്പെട്ടു.
ഇവിടങ്ങളിൽ നിർബന്ധിത മതപരിവർത്തനം, സ്തീകളെയും കുട്ടികളെയും തട്ടിക്കൊണ്ടുപോകൽ, പൊതുസ്ഥലത്ത് സ്ത്രീകളെ ബലാത്സഗം ചെയ്യൽ എന്നീ പ്രവർത്തനങ്ങൾ രൂക്ഷമായിരുന്നു.
ഔദ്യോഗിക കണക്കുകളനുസരിച്ച് റാവൽപിണ്ടിയിൽ മാത്രം മരിച്ചവരുടെ എണ്ണം 2,263 ആണ്.
മതപരിവർത്തനവും അപമാനഭയവും മൂലം നിരവധി സിക്ക് വനിതകൾ കിണറ്റിൽ ചാടി ആത്മഹത്യ ചെയ്തു.
ഹിന്ദു സ്ത്രീകളും സിക്ക് വനിതകളുമായി പോയ തീവണ്ടികളിൽ സംഘടിതമായ അതിക്രമങ്ങളുണ്ടായി.
ആയുധധാരികളായ സിക്കുകാർ ട്രെയിനിൽ നിന്നു മുസ്ലീം സ്ത്രീകളെ വലിച്ചിഴച്ചുകൊണ്ടു പോവുകയും കൊല്ലുകയും ചെയ്യുന്നത് നോക്കിനിന്നിരുന്ന പട്ടാളക്കാർ അവരെ രക്ഷിക്കുവാൻ ശ്രമിച്ചില്ല.
തങ്ങൾക്കു നേരെയുണ്ടായ അതിക്രമങ്ങൾക്കു പ്രതികാരം ചെയ്യുവാൻ സിക്കുകാരും മുസ്ലീങ്ങളും പുറപ്പെട്ടു.
ഡെൽഹിയുടെ പ്രാന്തപ്രദേശങ്ങളിലും ഗുഡ്ഗാവ് മേഖലയിലും പെൺകുട്ടികളെ തട്ടിക്കൊണ്ടുപോയതും ബലാത്സംഗത്തിനിരയാക്കിയതും വംശഹത്യയുടെ ഭാഗമെന്നാണ് ആൻഡ്രു മേജർ അഭിപ്രായപ്പെടുന്നത്.
പോലീസുകാരും അധികാരികളും ഇത്തരം അതിക്രമങ്ങൾക്കു കൂട്ടുനിന്നു.
റാവൽപിണ്ടി മേഖലയിൽ ഏറ്റവും കൂടുതൽ അതിക്രമങ്ങൾ നടത്തിയത് പത്താൻ വിഭാഗക്കാരായിരുന്നു.
അവർ കാശ്മീരിലെ മുസ്ലീം സ്ത്രീകൾ ഒഴികെയുള്ളവരെ തട്ടിക്കൊണ്ടുപോവുകയും പശ്ചിമ പഞ്ചാബിൽ വിൽക്കുകയും ചെയ്തിരുന്നു.
ഈ സ്ത്രീകളെ പിന്നീട് ഫാക്ടറികളിൽ അടിമകളെപ്പോലെ പണിയെടുപ്പിച്ചു.
1948-ന്റെ തുടക്കത്തിൽ പത്താൻ വിഭാഗക്കാർ മുസ്ലീം സ്ത്രീകളെയും ഉപദ്രവിച്ചു തുടങ്ങി.
കിഴക്കൻ പഞ്ചാബിൽ സ്ത്രീകളെ ചൂഷണം ചെയ്യുന്നവരിൽ പോലീസുകാരും പട്ടാളക്കാരും ഉൾപ്പെട്ടിരുന്നു.
ഡെൽഹിക്കു ചുറ്റുമുള്ള ഗ്രാമങ്ങളിൽ പോലീസും പട്ടാളക്കാരും മുസ്ലീം വനിതകളെ മാനഭംഗപ്പെടുത്തിയിട്ടുണ്ട്.
തട്ടിക്കൊണ്ടുപോകൽ
ഇന്ത്യാ വിഭജനസമയത്ത് തട്ടിക്കൊണ്ടുപോകലിനിരയായ സ്ത്രീകളുടെ എണ്ണം കൃത്യമായി കണക്കാക്കപ്പെട്ടിട്ടില്ല.
ഇന്ത്യയിലും പാകിസ്താനിലും ഒരു ലക്ഷത്തോളം സ്ത്രീകളെ തട്ടിക്കൊണ്ടുപോയിരുന്നതായി പറയപ്പെടുന്നു.
ഇന്ത്യൻ ഗവൺമെന്റിന്റെ കണക്കുപ്രകാരം 33000 ഹിന്ദു സ്ത്രീകളെയും സിക്ക് വനിതകളെയും പാകിസ്താനിലേക്കും പാകിസ്താൻ ഗവൺമെന്റിന്റെ കണക്കുപ്രകാരം 50000 മുസ്ലീം സ്ത്രീകളെ ഇന്ത്യയിലേക്കും തട്ടിക്കൊണ്ടുപോയെന്ന് അനുമാനിക്കുന്നു.
ഇരു രാജ്യങ്ങളിലേക്കും ബലപ്രയോഗത്താൽ എത്തിച്ചേർന്ന സ്ത്രീകളുടെ പുനരധിവാസത്തിനായി 1947-ൽ ഇന്ത്യൻ പ്രധാനമന്ത്രി ജവഹർലാൽ നെഹ്റുവും പാകിസ്താൻ പ്രധാനമന്ത്രി ലിയാഖത്ത് അലി ഖാനും തമ്മിൽ ഒരു ഉടമ്പടി ഉണ്ടാക്കി.
ഇരുരാജ്യങ്ങളിലും നടന്ന നിർബന്ധിത വിവാഹങ്ങൾക്ക് നിയമസാധുത നൽകില്ലെന്നായിരുന്നു ഈ ഉടമ്പടിയിലെ പ്രധാന വ്യവസ്ഥ.
ഈ ഉടമ്പടി പ്രകാരം നിരവധി സ്ത്രീകളെ സ്വന്തം നാടുകളിലേക്ക് എത്തിക്കുവാൻ കഴിഞ്ഞു.
എന്നാൽ ഇന്ത്യയും പാകിസ്താനും തമ്മിലുള്ള സംഘർഷങ്ങൾ മൂലം പുനരധിവാസ പ്രവർത്തനങ്ങൾ മന്ദഗതിയിലായി.
പാകിസ്താനിൽ നിന്നു തിരികെ കൊണ്ടുവന്ന സ്ത്രീകളെ സ്വീകരിക്കുവാൻ ചില ഹിന്ദുക്കളും സിക്കുകാരും തയ്യാറായില്ല.
പാകിസ്താനിലും സ്ഥിതി വ്യത്യസ്തമായിരുന്നില്ല.
അതിനാൽ പല സ്ത്രീകളും തിരികെമടങ്ങുവാൻ തയ്യാറാകാതെ പുതിയ സാഹചര്യങ്ങളുമായി പൊരുത്തപ്പെടാൻ ശ്രമിച്ചു.
1947 ഡിസംബറിനും 1949 ഡിസംബറിനും മധ്യേ പാകിസ്താനിൽ നിന്നും 6000 സ്ത്രീകളെയും ഇന്ത്യയിൽ നിന്ന് 12000 സ്ത്രീകളെയും തിരികെക്കൊണ്ടുപോയി.
പുനരധിവസിപ്പിച്ച സ്ത്രീകളിൽ കൂടുതലും മുസ്ലീങ്ങളായിരുന്നു.
1956 വരെ പുനരധിവാസപ്രവർത്തനങ്ങൾ തുടർന്നു വന്നു.
അവലംബം പുസ്തകങ്ങൾ {{ citation }} : Cite has empty unknown parameter: | 1= ( help ) {{ citation }} : Cite has empty unknown parameter: | 1= ( help ) {{ cite web }} : Cite has empty unknown parameter: | 1= ( help ) ബുക്കുകൾ Barbara D. Metcalf; Thomas R. Metcalf (24 September 2012).
A Concise History of Modern India.
ISBN 978-1-139-53705-6 .
Talib, Gurbachan Singh, Shromaṇī Guraduārā Prabandhaka Kameṭī.
Muslim League attack on Sikhs and Hindus in the Punjab, 1947 .
Amritsar: Shiromani Gurdwara Parbankhak Committee.
പുറം കണ്ണികൾ Whitehead, Andrew Women victims of partition -- Brutalised and humiliated
ഫസൽ വധക്കേസ് ഇംഗ്ലീഷ് വിലാസം https://ml.wikipedia.org/wiki/Fasal_Murder_case ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
കൊല്ലപ്പെട്ട മുഹമ്മദ് ഫസൽ
2006 ഒക്‌ടോബർ 22 ന് തലശ്ശേരിയിൽ മുഹമ്മദ് ഫസൽ എന്ന യുവാവ് കൊലചെയ്യപ്പെട്ട സംഭവമാണ് ഈ കേസിനാസ്പദം.
തലശ്ശേരി സെയ്ദാർ പള്ളിക്കു സമീപം 2006 ഒക്ടോബർ 22നു (റമളാൻ മാസത്തിലെ അവസാന നോമ്പ് ദിവസം) പുലർച്ചെയാണ്  പത്രവിതരണക്കാരനായ ഫസൽ കൊല്ലപ്പെട്ടത്.
കണ്ണൂരിലെ രാഷ്ട്രീയ കൊലപാതക കേസുകളിൽ സി.ബി.ഐ അന്വേഷണം നടക്കുന്ന ആദ്യത്തെ കേസ് ഫസൽ വധക്കേസ് ആയിരുന്നു.
നോമ്പുകാലത്ത് പുലർച്ചെ 2.45 നാണു പത്രക്കെട്ടുകൾ ശേഖരിച്ച് വിതരണക്കാരെ ഏൽപ്പിക്കാൻ ഫസൽ സൈക്കിളിൽ വീട്ടിൽ നിന്ന് ഇറങ്ങുന്നതെന്നു കൊലയാളി സംഘം മനസ്സിലാക്കിയിരുന്നു.
കൊല നടത്തിയ 2006 ഒക്‌ടോബർ 22 നു പുലർച്ചെ കൊലനടന്ന ലിബർട്ടി ക്വാർട്ടേഴ്‌സ് റോഡിലൂടെ ഫസൽ സൈക്കിളിൽ നീങ്ങുമ്പോൾ സൈക്കിൾ തടഞ്ഞ കൊലയാളികൾ കഠാരകൊണ്ട് കഴുത്തിൽ കുത്തിയതോടെ കുതറിയോടിയ ഫസൽ സമീപത്തെ ഉമ്മിയാസ് വീട്ടിൽ ഓടിക്കയറി രക്ഷപ്പെടാൻ ശ്രമിച്ചിരുന്നു.
എന്നാൽ ഗേറ്റ് ചാടിക്കടക്കാൻ കഴിയും മുൻപ് കൊലയാളികൾ ഫസലിനെ വലിച്ചു താഴെയിട്ടു.
റോഡിലെ വെളിച്ചമില്ലാത്ത ഭാഗത്തേക്കു വലിച്ചിഴച്ചു കൊണ്ടുപോയി കൊടുവാൾ കൊണ്ടു വെട്ടിക്കൊല്ലുകയായിരുന്നു.
കൊലയ്ക്കു പിന്നിൽ
ഗോപാലപേട്ട സി.പി.ഐ(എം) ബ്രാഞ്ച് അംഗവും സി.പി.ഐ(എം)ന്റെ നിയന്ത്രണത്തിലുള്ള അച്യുതൻ സ്മാരക വായനശാലയുടെ സെക്രട്ടറിയുമായിരുന്ന ഫസൽ പിന്നീട് എൻ.ഡി.എഫിൽ ചേർന്നതിലുള്ള രാഷ്ട്രീയവിരോധമാണു് കൊലയ്ക്ക് കാരണമെന്ന് പ്രതികൾ മൊഴി നൽകിയതായി പോലീസ് പറയുന്നു.
ഫസൽ  കൊലചെയ്യപെട്ടത് സി.പി.ഐ(എം)എന്ന പാർട്ടിയുടെ തീരുമാനപ്രകാരമാണെന്ന് ടി.പി. ചന്ദ്രശേഖരൻ വധത്തിൽ അറസ്റ്റിലായ മുഖ്യപ്രതി കൊടി സുനി പ്രത്യേക അന്വേഷണ സംഘം നടത്തിയ ചോദ്യം ചെയ്യലിൽ മൊഴി നൽകിയിരുന്നു.
സംഭവം നടന്നയുടൻ തലശ്ശേരി സി.ഐ സുകുമാരന്റെ നേതൃത്വത്തിൽ അന്വേഷണം ആരംഭിച്ചെങ്കിലും  പിറ്റേന്നു തന്നെ ചുമതല ഡിവൈ.
എസ്.പി രാധാകൃഷ്ണൻ ഏറ്റെടുത്തു.
15 ദിവസത്തിന് ശേഷം രാധാകൃഷ്ണനെ അന്വേഷണച്ചുമതലയിൽ നിന്നൊഴിവാക്കി.
പിന്നീടു കേസന്വേഷിച്ചത് കണ്ണൂർ ക്രൈംബ്രാഞ്ച് ഡിവൈ.
എസ്.പി സാലിയാണ്.
ഇദ്ദേഹത്തിന്റെ അന്വേഷണത്തിൽ വിശ്വാസമില്ല എന്ന് പറഞ്ഞുകൊണ്ട് ഫസലിന്റെ ഭാര്യ സി എച്ച് മറിയു സി.ബി.ഐ അന്വേഷണമാവശ്യപ്പെട്ടു ഹൈക്കോടതിയെ സമീപിച്ചു .
ഹൈക്കോടതി വിശദീകരണമാരാഞ്ഞപ്പോൾ അന്വേഷണം എസ്.പി മോഹൻദാസിന്റെ കീഴിലുള്ള സ്‌പെഷ്യൽ ഇൻവെസ്റ്റിഗേഷൻ ടീമിന് നൽകിയിട്ടുണ്ടെന്നും പ്രതികളെ ഉടൻ പിടികൂടുമെന്നുമായിരുന്നു സർക്കാർ മറുപടി നൽകി.
മൂന്നുമാസത്തിനു ശേഷം മറിയു വീണ്ടും കോടതിയെ സമീപിച്ചു.
ക്രൈം ബ്രാഞ്ച് അന്വേഷിച്ച കേസ് കോടതി സി.ബി.ഐക്ക് വിടുകയും ആ നിർദ്ദേശപ്രകാരം 2008 ഏപ്രിൽ 5-ന് സിബിഐ ഏറ്റെടുക്കുകയും ചെയ്തു .
സി.ബി.ഐ അന്വേഷണത്തെ സർക്കാർ സുപ്രീം കോടതിയിൽ ചോദ്യം ചെയ്തു.
എന്നാൽ,സി.
ബി.ഐ അന്വേഷണത്തെ സുപ്രീം കോടതി ശരിവെച്ചു.
ഈ കേസിൽ 2012 ജൂൺ 12 സി.ബി.ഐ എറണാകുളം ചീഫ് മജിസ്‌ടേറ്റ് കോടതിയിൽ കുറ്റപത്രം സമർപ്പിച്ചു.
ഈ കേസിൽ അന്നത്തെ ആഭ്യന്തരമന്ത്രി കോടിയേരി ബാലകൃഷ്ണനെ പ്രതി ചേർക്കണമെന്ന ഹരജി ഹൈക്കോടതിയുടെ പരിഗണനക്ക് വന്നിട്ടുണ്ട്‌.
ഈ കേസിൽ ഏഴും എട്ടും പ്രതികളായ സി.പി.എം കണ്ണൂർ ജില്ലാ സെക്രട്ടറിയേറ്റ് അംഗം കാരായി രാജൻ തിരുവങ്ങാട് ലോക്കൽ സെക്രട്ടറി കാരായി ചന്ദ്രശേഖരൻ എന്നിവർക്കെതിരെ എറണാകുളം സി.ജെ.എം കോടതി ജാമ്യമില്ലാ അറസ്റ്റ് വാറൻഡ് പുറപ്പെടുവിച്ചിരുന്നു.
ഇരുവരെയും ചോദ്യം ചെയ്യാനായി വിട്ടു നൽകില്ലെന്ന് സി.പി.എം നേതൃത്വം വ്യക്തമാക്കിയ സാഹചര്യത്തിലാണ് അറസ്റ്റ് വാറൻഡ് പുറപ്പെടുവിക്കണമെന്ന ആവശ്യവുമായി സിബിഐ കോടതിയെ സമീപിച്ചത്.